Synagogen Kahal Zur Israel

Synagogen Kahal Zur Israel var den første synagogen i Amerika, konstruert i 1637 og dens første rabbiner var Isaac Aboab da Fonseca. De gamle ruinene har blitt møysommelig konservert og befinner seg i byen Recife i Pernambuco (Brasil) hvor det nå befinner seg et senter for jødisk kultur i Pernambuco (Centro Cultural Judaico de Pernambuco). I samlingen befinner det seg informasjon om det jødiske folket i Pernambuco fra den nederlandske perioden (1630–1654) samt utgravde arkeologiske gjenstander fra synagogen. Når den nederlandske administrasjonen ble forvist av brasilianerne forverret klimaet seg for jødene og en del bestemte seg for å forlate landet igjen. Noen av disse dro så til den da nederlandske byen Nieuw Amsterdam (nå bedre kjent som New York). Eksterne lenker (en) Kahal Zur Israel Synagogue – kategori av bilder, video eller lyd på Commons (pt) Synagogen Kahal Zur Israel, av José Luiz Mota Menezes Arkivert 29. november 2006 hos Wayback Machine. (pt) Utgravingen av Synagogen Kahal Zur Israel (pt) De brasilianske jødenes start i New York